**ZÁPIS č.12**

**Z RIADNEHO ZASADNUTIA SPRÁVNEJ RADY TASR**

**8.decembra 2015 so začiatkom o 17.00 h**

**Prítomní členovia správnej rady:** Vladimír Masár, Boris Chovanec ,Peter Alakša, Ján Sand, Richard Kvasňovský

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal predseda rady Vladimír Masár.Konštatoval, že rada je uznášaniaschopná a navrhol program zasadnutia:

**Program:**

1. **Vízia TASR na rok 2016**
2. **Úprava východísk rozpočtu TASR na rok 2016**
3. **Rôzne**

**UZNESENIE č. 31/2015:**

Členovia rady schválili program zasadnutia:

Za : 5 Proti: 0 Zdržal sa: 0

**Uznesenie bolo prijaté.**

**1. Vízia TASR na rok 2016**

Predseda Správnej rady TASR požiadal generálneho riaditeľa, aby informoval o víziách Tlačovej agentúry Slovenskej republiky na rok 2016.

GR TASR najskôr zosumarizoval úlohy tohto roka. Vyzdvihol, že agentúra ukončila digitalizáciu Archívu TASR, vyriešila svoje priestorové problémy na obdobie desiatich rokov. Zároveň informoval, že do konca tohto roka by malo byť k dispozícii 9 kusov nových osobných automobilov, ktoré agentúra vysúťažila v rámci EKS.

 V roku 2016 k základným prioritám patrí:

- systémovo riešiť otázku zastaralého redakčného systému, ktorý je síce funkčný, ale prestáva byť kompatibilný so súčasným levelom hardware aj software

- zužitkovať zdigitalizovaný Archív TASR- nanovo zadefinovať úlohu RDD aj zmenou organizačnej štruktúry,

- v spravodajstve testovať,hľadať a analyzovať nové spôsoby agentúrnej práce, rýchlo a správne reagovať, posúdiť relevanciu informácie. Dynamický nástup sociálnych sietí prelamuje zaužívaný spôsob oficiálnej komunikácie. Súčasné dianie v zahraničí prináša otázky a výzvy ako inak a inovatívne organizovať činnosť TASR, aby sme agentúrne spravodajstvo naďalej udržali na špici,

- venovať sa podpore vzdelávacích aktivít redaktorov TASR,

- dôležité úlohy budúceho roka pre TASR budú súvisieť s marcovými parlamentnými voľbami, s prípravou predsedníctva SR v Rade EÚ, z čoho vyplýva aj posilnenie postu korešpodenta v Bruseli. Ďalej to budú MS v hokeji v Petrohrade, MS vo futbale vo Francúzsku, OH v Rio de Janeiro, atď..

Predseda správnej rady poďakoval generálnemu riaditeľovi a otvoril rozpravu.

V rámci rozpravy členovia rady vyzdvihli kredibilitu spravodajstva TASR. Vladimír Masár vysoko ocenil, že TASR zvládla proces digitalizácie a zachytila rozvíjajúce sa trendy. Navrhol uznesenie.

 **UZNESENIE č. 32/2015:**

 Členovia rady zobrali na vedomie Víziu TASR na rok 2016 bez pripomienok.

 Za : 5 Proti: 0 Zdržal sa: 0

 Uznesenie bolo prijaté.

**2. Úprava východísk rozpočtu TASR na rok 2016**

 Generálny riaditeľ informoval členov rady o úprave východísk rozpočtu na budúci rok, ktorá je spracovaná v súlade so všeobecne záväznými právnymi predpismi. Úprava východísk rozpočtu na rok 2016 vychádza z údajov a informácií známych v období, kedy sa východiská zostavovali, pri dodržaní zásad hospodárnosti, efektívnosti a účelovosti.

 Do úpravy rozpočtu boli zapracované príjmy a výdavky súvisiace s predpokladaným plánom činnosti TASR v roku 2016. Medziročný pokles v príjmoch a výdavkoch je spôsobený ukončením projektu digitalizácie.

 Generálny riaditeľ TASR PhDr. Rezník informoval členov rady, že v porovnaní s návrhom východísk predkladanom v mesiaci október došlo k nasledovným zmenám:

- po rokovaniach na MK SR vyrokovaná suma v zmysle návrhu zmluvy vo verejnom záujme dosiahne výšku 2 200 000 Eur, čo znamená, že napriek výrazne vyššej finančnej záťaži vyplývajúcej z finančného zabezpečenia podujatí, ktoré GR TASR spomínal v bode 1 zostáva na úrovni roku 2015 .

- požadovaný príspevok na investície r. 2016 nebol TASR schválený. TASR ho bude musieť prefinancovať z vlastných zdrojov,

- TASR doplánovala do položky kapitálové príjmy čiastku 161 000 Eur – uvedené príjmy chce TASR dosiahnuť z predaja nehnuteľnosti v Starom Smokovci,

- na rokovaniach GR TASR s kľúčovými klientmi a zlepšením platobnej disciplíny očakáva zlepšenie hospodárenia TASR za rok 2015, čo bude mať priamy vplyv aj na východiská a konečnú podobu rozpočtu na rok 2016

 Generálny riaditeľ v závere zdôraznil, že nevysporiadaný výsledok hospodárenia minulých rokov TASR výrazne zníži do konca tohto roka. Z predkladanej úpravy východísk rozpočet Tlačovej agentúry na rok 2016 je zostavený s prebytkom vo výške 52 099 Eur.

Predseda rady poďakoval generálnemu riaditeľovi a otvoril rozpravu v rámci ktorej členovia rady rozobrali jednotlivé účtovné položky. Vladimír Masár ocenil, že agentúra prijala také opatrenia, že nevysporiadaný výsledok hospodárenia z minulých rokov sa znížil. Keďže neboli pripomienky ani výhrady k predloženému materiálu, predseda rady navrhol uznesenie.

**UZNESENIE č. 33/2015:**

Správna rada TASR berie na vedomie materiál- Úprava východísk rozpočtu TASR na rok 2016

Za : 5 Proti: 0 Zdržal sa: 0

Uznesenie bolo prijaté.

1. **Rôzne**

Členovia správnej rady sa dohodli na termíne spoločného stretnutia so zamestnancami TASR 18.12. 2015 (piatok ) o 18,00 h.

Bratislava 8.12. 2015

Zapísal: V. Masár, v. r.

Predseda správnej rady TASR